2016. gada 9. februārī Noteikumi Nr. 98

Rīgā (prot. Nr.6  21. §)

**Grozījumi Ministru kabineta 2013. gada 26. februāra noteikumos Nr. 112 "Emisijas kvotu piešķiršanas kārtība stacionāro tehnoloģisko iekārtu operatoriem"**

Izdoti saskaņā ar

likuma "Par piesārņojumu"

 32.2 panta astoto daļu

 Izdarīt Ministru kabineta 2013. gada 26. februāra noteikumos Nr. 112 "Emisijas kvotu piešķiršanas kārtība stacionāro tehnoloģisko iekārtu operatoriem" (Latvijas Vēstnesis, 2013, 58., 189. nr.; 2014, 60. nr.; 2015, 20. nr.) šādus grozījumus:

 1. Izteikt 17. punktu šādā redakcijā:

 "17. Iekārtai noteiktais emisijas kvotu apjoms tiek grozīts, sākot ar nākamā gada 1. janvāri pēc gada, kurā jauda ir ievērojami samazināta. Ja iekārtā jauda ir ievērojami palielināta, iekārtai noteiktais emisijas kvotu apjoms tiek grozīts, sākot ar iekārtas izmainītās darbības uzsākšanas dienu."

 2. Aizstāt 20.1. apakšpunktā tekstu "par 50 % līdz 75 %" ar tekstu "pārsniedzot 50 %, bet nepārsniedzot 75 %".

 3. Aizstāt 20.2. apakšpunktā tekstu "par 76 % līdz 90 %" ar tekstu "pārsniedzot 75 %, bet nepārsniedzot 90 %".

 4. Aizstāt 20.3. apakšpunktā tekstu "par 91 % līdz 100 %" ar tekstu "pārsniedzot 90 %".

 5. Izteikt 21.1. apakšpunktu šādā redakcijā:

 "21.1. ja šo noteikumu 18. punktā minētās daļēji darbību pārtraukušās apakšiekārtas darbības līmenis pārsniedz 50 % no sākotnējā darbības līmeņa – attiecīgajai apakšiekārtai emisijas kvotas piešķir sākotnējā apjomā;".

 6. Aizstāt 21.2. apakšpunktā vārdu "iekārtai" ar vārdu "apakšiekārtai".

 7. Izteikt 26. punktu šādā redakcijā:

 "26. Ministrija var pieņemt lēmumu apturēt ikgadējo emisijas kvotu piešķiršanu šo noteikumu 22.4. apakšpunktā minētajai iekārtai pēc tās darbības pilnīgas pārtraukšanas, kamēr ministrija nav saņēmusi oficiālu apstiprinājumu no operatora un attiecīgās Valsts vides dienesta reģionālās vides pārvaldes, ka iekārtas darbība ir atsākta."

 8. Izteikt 38.5. apakšpunktu šādā redakcijā:

 "38.5. verificētu informāciju par katras iekārtas apakšiekārtas sākotnējo uzstādīto jaudu;".

 9. Papildināt noteikumus ar 39.8. apakšpunktu šādā redakcijā:

 "39.8. verificētu informāciju par katras iekārtas apakšiekārtas papildu jaudu un uzstādīto jaudu pēc jaudas ievērojamām izmaiņām."

 10. Papildināt 41. punktu aiz vārdiem "tiek daļēji pārtraukta" ar vārdiem "vai atjaunota pēc darbības daļējas pārtraukšanas".

 11. Papildināt noteikumus ar 46.1 un 46.2 punktu šādā redakcijā:

 "46.1 Ministrija var pieņemt lēmumu par emisijas kvotu apjoma atcelšanu attiecībā uz šo noteikumu 42. punktā minētajām iekārtām arī tādā gadījumā, ja iekārtas operators nav iesniedzis iesniegumu saskaņā ar šo noteikumu 54. punktu un iekārtai izsniegtā atļauja ir atcelta.

 46.2 Ministrija var pieņemt lēmumu par emisijas kvotu apjoma grozījumiem, pamatojoties uz izmaiņām Eiropas Savienības tiesību aktos, kas ietekmē apakšiekārtas emisijas kvotu piešķiršanas aprēķinu."

 12. Papildināt 51. punktu aiz vārdiem "informācijas saņemšanas" ar vārdiem "vai ja operators nav iesniedzis šo informāciju".

Ministru prezidente Laimdota Straujuma

Vides aizsardzības un

reģionālās attīstības ministrs Kaspars Gerhards